section_heading: Francuska
paragraph_text: Kada se Comte de Grasse-Tilly vratio u Francusku 1804. godine, radio je na tome da tamo uspostavi Drevni i prihvaćeni škotski obred. Iste je godine osnovao prvo vrhovno vijeće u Francuskoj.<ref>Pierre Mollier, "Naissance et essor du Rite écossais ancien et accepté en France : 1804-1826", in 1804-2004 Deux siècles de Rite Ecossais Ancien Accepté en France, Dervy, 2004., str. 70-113. Veliki orijent Francuske potpisao je ugovor o uniji u prosincu 1804. godine s Vrhovnim vijećem 33. stupnja Francuske. Ovaj se ugovor primjenjivao sve do 1814. godine. Zahvaljujući ovom ugovoru, Veliki orijent Francuske preuzeo je, takoreći, vlasništvo nad Škotskim obredom. Od 1805. do 1814. godine, Veliki Orijent Francuske je upravljao s prvih osamnaest stupnjeva Obreda, ostavljajući Vrhovno vijeće Francuske da upravlja s posljednjih petnaest. Godine 1815. petorica čelnika Vrhovnog vijeća 33. stupnja Francuske osnovali su Vrhovno vijeće Obreda (fran. Suprême Conseil des Rites) unutar samog Velikog orijenta. Prvotno francusko Vrhovno vijeće je zamrlo između 1815. i 1821. godine.